钦定古今图书集成/历象汇编/岁功典/第035卷 > 念奴娇〈岳阳春暮〉 杨基
## 钦定古今图书集成/历象汇编/岁功典/第035卷 > 念奴娇〈岳阳春暮〉 杨基

楚江天暖，满山中桃李，东风吹忒。怨白愁红千万点，
都向溪边流出。前度刘郎，去年崔护，相见头全白。杜
鹃啼处，要归谁便归得？　惆怅南浦南边，东湖东畔，
芳草茸茸碧。寒食清明都过了，回首无多春色。茂苑
莺声，鸥波烟雨，同是江南客。五湖缥缈，君山且听吹
笛。